  Наталья Тетерина Удмуртиысь 15 сюрс 522 адямилы лемтэй мертчиськиз. Кызьы ивортэ Роспотребнадзорлэн элькунъя управлениез, шугадӟонэ шедемъёс пӧлын 2 сюрс 899 нылпи. Лемтэй куртчиськемен эмъюртэ вазиськонъёс тросгес Ижкарын – 7 сюрс 691 учыр, Можгаын – 1 сюрс 217 учыр, Воткаын – 1 сюрс 84 учыр. 9 сюрс 954 лемтэез энцефалитлы эскеризы, соос пӧлысь 327-езлэн (3,3 процент) чер шараямын. Лемтэй боррелиозлы 7 сюрс 604 кибыез эскеризы, соос пӧлысь 3 сюрс 33-езлэн (39,9 процент) чер шедьтэмын. Тегъёс: Удмуртия Тазалык лемтэй  